Die eienaar was baie vriendelik en hulpvaardig, asook altyd beskikbaar. Die huis was verbasend groot vir die bedrag wat ons betaal het, en was regtig 'n egte Karoohuisie. Dit het gevoel soos 'n huis weg van die huis, veral met die bitter oulike en vriendelike Jack Russel, Jack.
Na ’n lang dag op die pad is die Karoolug net die ontspanning wat nodig is om die batterye te herlaai. ’n Netjies oorslaapplekkie teen baie billike tariewe.
Die eienaar was baie gaaf en vriendelik. Jack die Jack Russell was 'n oulike kuiergas terwyl ons buite onder die sterre gebraai het. Ek sou definitief aanbeveel dat jy Peaceful Sleep of enige bug repellent saambring!
Die skoon buitelug was ongelooflik. Ons het die eer gehad om die sneeu te beleef wat prentjiemooi was. Die huisie was toegerus met alles wat mens nodig het vir 'n oorslaap. Sal dit weer doen.
Baie lekker plek. Was verras met die pragtige uitsig. As jy rustigheid soek is Olijvenhuis die regte plek.
Ons het verkies om op 'n plaas te bly eerder as 'n kamer in die dorp. Dit was die regte keuse! En die beskuit was heerlik.
Olijvenhuis is 'n weggesteekte juweel. Na 'n lang, warm rit, verwelkom Olijvenhuis jou met 'n lugreëlaar in 'n uiters skoon, netjiese huis. Die braai-area is massief en baie veilig. Woksie, baie dankie dat julle jul gasvryheid deel.
Was baie vriendelik ontvang, daar was moeite gedoen om ons naby die dorp te ontmoet. Ons sal definitief weer daar oorslaap!
Dit was lekker om buite die dorp te bly tussen die olyfbome en volstruise. Die braai-area is ten volle toegerus met al die dinge wat 'n braaiman nodig het en nog so paar dinge! Oom Vossie is 'n wonderlike gasheer, ons het 'n baie lekker geselsie aangeknoop oor die olyfbedryf en sy volstruise. Oonthou om van Oom Vossie se heerlike olyf olie te koop, dis besonders.
Woksie is 'n vriendelike man en was werklik 'n wonderlike gasheer - baie dankie vir heerlike geselsies en besorgdheid. Die akkommodasie is gelig in 'n omgewing wat rus en kalmte in die gemoed bring. Ek kan Olijvenhuis werklik aanbeveel en sal self definitief weer aanklop.
Ons was met vakansie Kaap toe en het oorgeslaap by Olijvenhuis. Dit was heerlik stil op die plaas tussen die olyfbome. Dit was presies wat ek in gedagte gehad het vir 'n net na halfpad oorslaap. Ek sal Olievenhuis enige tyd aanbeveel. Ek gaan dit my gereelde oorslaapplekkie maak op pad Kaap toe.
Het ons verblyf terdeë geniet ten spyte van die reënstorm. Was egter baie bly vir die mense in die omgewing wat lekker reën gehad het. Ons het die aanwysingsbord gemis en stel voor 'n duideliker een by die ingangshek.
Die eienaar was baie vriendelik en die verblyf was heerlik. Die eenheid is baie ruim en netjies. Alles wat 'n mens benodig, was daar. Die kuier-area is ook heerlik. Sal vir seker weer soontoe gaan.
Baie lekker oorgeslaap. Heerlik rustig ver van die stad se lawaai. Goed ingerig met al die nodigste. Skoon en netjies, sal dit definitief aanbeveel vir 'n oorslaap.
Alles was mooi, skoon en netjies. Die plek het alles wat 'n mens nodig het. Die ontvangs was baie vriendelik. 'n Pragtige en rustige oornagplek.
Dankie vir die terug voer dit is altyd baie welkom die gaste se tevrede heid is ons satisfaksie Wouter en Louisa